CELEX: 62008CB0207
Language: da
Date: 2008-07-11 00:00:00
Title: Sag C-207/08: Domstolens kendelse (Sjette Afdeling) af 11. juli 2008 (anmodning om præjudiciel afgørelse fra Panevėžio apygardos teismas — Republikken Litauen) — Straffesag mod Edgar Babanov (Procesreglementets artikel 104, stk. 3, første afsnit — landbrug — fri bevægelighed for varer — national lovgivning, som forbyder dyrkning af alle hamptyper)

8.11.2008   
            
            
               DA
            
            
               Den Europæiske Unions Tidende
            
            
               C 285/15
            
         Domstolens kendelse (Sjette Afdeling) af 11. juli 2008 (anmodning om præjudiciel afgørelse fra Panevėžio apygardos teismas — Republikken Litauen) — Straffesag mod Edgar Babanov
   (Sag C-207/08) (1)
   
   (Procesreglementets artikel 104, stk. 3, første afsnit - landbrug - fri bevægelighed for varer - national lovgivning, som forbyder dyrkning af alle hamptyper)
   (2008/C 285/24)
   Processprog: litauisk
   Den forelæggende ret
   Panevėžio apygardos teismas
   Part i hovedsagen
   Edgar Babanov
   Sagens genstand
   Anmodning om præjudiciel afgørelse — Panevėžio apygardos teismas — foreneligheden med fællesskabsretten af en national lovgivning, som fastsætter straffeansvar for dyrkning af alle hamptyper — muligheden for en national ret for at anvende den nationale lovgivning, når mængden af aktivt stof i hampen ikke overstiger en vis tærskelværdi.
   Konklusion
   
               1)
            
            
               Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001, skal fortolkes således, at den er til hinder for en national lovgivning, som medfører et forbud mod dyrkning og opbevaring af hamp til fiberproduktion, som omhandlet i direktivet.
            
         
               2)
            
            
               Fællesskabsretten er til hinder for, at en ret i en medlemsstat anvender en national bestemmelse, som i strid med forordning nr. 1782/2003 medfører et forbud mod dyrkning og opbevaring af hamp til fiberproduktion, som omhandlet i direktivet.
            
         
      (1)  EUT C 209 af 15.8.2008.